Source: http://www.egrinap.hu/orszag/2018/11/10/elutasitottak-a-dozsa-gyorgy-uti-baleset-gyanusitottjanak-ovadekinditvanyat/
Timestamp: 2019-08-25 17:10:54+00:00

Document:
Elutasították a Dózsa György úti baleset gyanúsítottjának óvadékindítványát – Egri Nap
november 10, 2018 Szabolcs SzilágyiLeave a Comment on Elutasították a Dózsa György úti baleset gyanúsítottjának óvadékindítványát
Jogerősen elutasította a Fővárosi Törvényszék a budapesti Dózsa György úton történt halálos baleset gyanúsítottjának enyhébb szabályok szerinti bűnügyi felügyeletére és óvadék megállapítására irányuló védői indítványt – tájékoztatta a törvényszék szombaton az MTI-t.
A törvényszék október 16-án közölte az MTI-vel, hogy a Budai Központi Kerületi Bíróság enyhébb bűnügyi felügyeletet és 7,5 millió forintos óvadékot állapított meg a Dózsa György úti baleset gyanúsítottjának ügyében.
Akkor azt írták: M. R. továbbra is megalapozottan gyanúsítható azzal, hogy 2015-ben Budapesten, az Andrássy úton közúti veszélyeztetést követett el egy kerékpáros sérelmére, akit ezután még bántalmazott is. 2017. május 15-én pedig a Dózsa György úton a megengedett sebességet jelentősen meghaladva közlekedett, amikor összeütközött egy szabálytalanul elé beforduló másik gépjárművel. A balesetben ketten meghaltak, többen súlyosan megsérültek. Kitértek arra is: “a gyanú szerint az is megállapítható, hogy 2017. május 15-ét megelőzően M. R. kábítószert fogyasztott, bár ez a vezetési képességére nem volt kihatással”.
A törvényszék szombaton azt írta: az elsőfokú bíróság helyesen állapította meg, hogy a kényszerintézkedés általános feltételei a gyanúsított vonatkozásában fennállnak. Helyesen hivatkozott arra is, hogy a kihallgatása után újabb, szabadságvesztéssel büntetendő, szándékos bűncselekmény miatt eljárás indult. Akárcsak arra, hogy tekintettel a gyanúsított többszörösen büntetett előéletére és életvezetésére megalapozottan feltételezhető, hogy ha szabadlábon marad, újabb, szabadságvesztéssel büntetendő bűncselekményt követne el.
A másodfokú bíróság álláspontja szerint azonban a bűnismétlés veszélyének kiküszöbölésére az elsőfokú végzés rendelkezései még az óvadék alkalmazásával sem alkalmasak. Az elsőfokú végzésben meghatározott területen belül ugyanis a gyanúsított szabadon mozoghat és a jogkövetés saját elhatározásán alapul, ami az eljárás eddigi adatai alapján kétséges. A törvényszék szerint tévedett az elsőfokú bíróság, amikor a vádlott önkéntes és a jövőre vonatkozó jogkövetését arra is alapozta, hogy az utóbbi hónapokban nem merült fel adat arra vonatkozóan, hogy a szabályokat megszegte volna.
A törvényszék szerint az a tény, hogy a gyanúsított korábban a házi őrizet szabályait megszegte – ami miatt rendbírságot szabtak ki vele szemben – további kétségeket vet fel az önkéntes jogkövetését illetően.
A másodfokú bíróság rögzítette azt is, hogy bár az elsőfokú bíróság utal a gyanúsított személyi és vagyoni helyzetével arányos mértékű óvadék megállapítására, annak összege tekintetében nem vizsgálódott, a gyanúsított vagyoni helyzetét nem tárta fel és nem támasztotta alá. Így nem volt abban a helyzetben, hogy megalapozottan döntsön, milyen összegű óvadék letétele mellett alkalmazható enyhébb magatartási szabály.
A törvényszék mindezekre tekintettel megváltoztatta az elsőfokú bíróság 7,5 millió forint óvadékot és enyhébb bűnügyi felügyeletet elrendelő végzését, és elutasította a védőnek a bűnügyi felügyelet megszüntetésére, valamint óvadék megállapítására és enyhébb magatartási szabályok előírására vonatkozó indítványát.
Stroke társaság: a stroke tüneteinek felismerésétől 4,5-6 órán belül kórházba kell kerülni
március 22, 2017 Szabolcs Szilágyi
Zivataros hetünk lesz
április 7, 2019 április 13, 2019 Szabolcs Szilágyi
EJEB: a munkáltató csak az alkalmazottak tudtával figyelheti meg a munkahelyi levelezést
szeptember 5, 2017 Szabolcs Szilágyi
„Eső oltja a tüzet az Amazonasnál” – álhír terjed, ne dőljenek be! augusztus 25, 2019
Kósa Lajos szerint az ellenzék hatalmas kudarccal indul a választáson augusztus 25, 2019
Fizikus: a földi élet jövőjét is befolyásolhatja bolygónk mágneses pólusának mozgása augusztus 25, 2019
Meteorológiai szolgálat: az időjárási modellek előre jelezték a Tátrára lecsapó zivatart augusztus 25, 2019
Szeptember közepén jelenik meg Eötvös Péter új lemeze augusztus 25, 2019

References: Bíróság 
 bíróság 
 bíróság 
 bíróság 
 bíróság 
 bíróság